section_heading: Povijest
paragraph_text: Na cijelom području Dana i okolnih sela mnogobrojni su nalazi ljudskih ostataka u pećinama (Novačka peć, Ivkina peć), najviše iz mezolitika i kasnijih razdoblja. U povijesnim izvorima spominje se u X.st. kao područje tršćanske općine, potom je pod vlašću akvilejskoga patrijarha i knezova Goričkih. Od 1394. Godine, pod vlašću Mletaka kao dio Rašporske gospoštije, na granici prema Pazinskoj knežiji. Naselje je stradalo potkraj XV.st. u turskim upadima u Ćićariju, kao i tijekom Uskočkoga rata, nakon kojega je između Dana i Vodica bila uspostavljena granica austrijskoga i mletačkog teritorija. Njemačke snage spalile su selo 10. kolovoza 1944., a zatečeno stanovništvo odvele u logor. Crkva posvećena Sv. Ani u ruševinama je. Crkvena je uprava u Opatijskom dekanatu Riječke nadbiskupije.